section_heading: Život
paragraph_text: Rođena je u rumunjskom gradiću Petrești koji se nalazi nedaleko od Bukurešta. Njeno pravo rodno ime je glasilo Lenuța Petrescu. Živjela je u siromašnoj obitelji. Njen otac je radio kao poljoprivrednik i tako su zarađivali za život. Osnovnu školu nikada nije dovršila do kraja a kada ju je napustila zajedno sa svojim bratom otišla je u Bukurešt. Tamo je na kratko vrijeme vrijeme radila kao asistentica u laboratoriju. Ubrzo se zapošljava u tvornicu tekstila. Početkom svoje punoljetnosti Elena se počela zanimati za politiku. Tako se već 1937. u 21. godini pridružila Rumunjskoj Komunističkoj stranci. Dvije godine kasnije upoznaje Nicolaea Ceaușescua, budućeg predsjednika Rumunjske. Odmah su se zaljubili. No njihova veza je prekinuta nakon što je Nicolae počinio prijestup i tako što je bio poslan u zatvor gdje je odsluživao višmjesečnu kaznu. Nakon izlaska iz zatvora, Nicolae je opet bio s Elenom. Također je napredovao kao član stranke, uskoro je postao 1944. glavni tajnik komunističke omladine. Za razliku od njega, Elena nije imala nikakvog političkog utjecaja i bila je obična članica stranke. No kad je i Nicolae došao na višu poziciju i ona je nakon nekog vremena postala važna politička figura. Dana 23. prosinca 1947. godine su se vjenčali. Na Eleninom rodnom listu je bilo stavljeno da se rodila 1919. godine, umjesto 1916., samo da bi izgledalo da je godinu dana mlađa od muža. Također je svoje ime Lenuța preimenovala u Elena. Dana 17. veljače 1948. rodila je svog prvog sina Valentina, koji se kasnije uopće nije zanimao za politiku i nije slijedio svog oca. Umjesto politike on je studirao fiziku. Godinu dana kasnije, 1949., Elena je rodila kćerku Zoiu. A kasnije su Ceaușescovi posvojili sina Nicua. Nicolae je 1974. postao predsjednik komunističke Rumunjske. Tako je Elena postala prva žena države a ujedno je bila i suradnica i savjetnica svog muža. Nicolaea je pratila svugdje na svijetu gdje bi se sastajao s kraljevima i vođama. S njim je zajedno išla od španjolskog kralja Juana Carlosa pa sve do britanske kraljice Elizabete II. Međutim kada se Ceaușescu postavio na vlast tada je situacija u državi bila katastrofalna. Ljudi su gladovali a posebice im je bilo najteže tijekom zime kada se nisu imali čime grijati. No bračni par Ceaușescu nije mario uopće za to i na televiziji su prikazivali kako u Rumunjskoj narod živi u izobilju što to nije bila istina. Elena je zahvaljujući svom mužu stigla do visokog političkog položaja; postala je zamjenica premijera a ujedno i potpredsjednica vlade. Ipak je igrala još veću ulogu u politici nego što je bila u mogućnosti, imala je izuzetno snažan utjecaj na svog muža koji je vodio samostalnu politiku komunizma. Za razliku od ostalih žena diktatora koje su se borile za sveopće pravo žena, Elena se nikada nije istaknula kao feministica koja je pomagala ženama. Upravo suprotno, ona im je uskraćivala prava. Iste godine kada je posjetila japanskog cara, ona je primila počasni doktorat iako se ta njezina diploma dan danas ne priznaje jer je se smatra da je na nepošten način došla do njega s obzirom na to da nije završila nikakvu višu školu. Što su veću diktaturu Ceaușescovi provodili, to je stanje u državi bilo gore. Zbog toga će narod podignuti veliku revoluciju zbog koje će Elena i Nicolae izgubiti glavu. Velika rumunjska gimnastičarka Nadia Comăneci je morala emigrirati iz Rumunjske kad su se počele događati političke promjene.